**PRÍLOHA Č. 4**

**ZMLUVa O DIELO**

**uzatvorená podľa § 536 a násl. Zákona č. 513/1991 Zb. Obchodného zákonníka v znení neskorších predpisov uzatvorená v nižšie uvedený deň, medzi uvedenými stranami**

**ZMLUVNÉ STRANY**

**Objednávateľ**

|  |  |
| --- | --- |
| Názov organizácie: | Gymnázium, Šrobárova 1, Košice |
| Sídlo organizácie: | Šrobárova 1, 042 23 Košice |
| IČO: | 00160989 |
| DIČ: | 2020762370 |
| Štatutárny zástupca: | Mgr. PaedDr. Zlatica Frankovičová –riaditeľka školy |
| Osoba oprávnená konať vo veciach technických: | Mgr. Monika Sabová – vedúca ekonomického úseku |
| Bankové spojenie | Štátna pokladnica |
| IBAN | SK43 8180 0000 0070 0019 0547 |
| Telefón, Email: | +421 556221951, [srobarka@srobarka.sk](mailto:srobarka@srobarka.sk) |

(ďalej len **„Objednávateľ“**)

a

**Zhotoviteľ**

|  |  |
| --- | --- |
| Obchodné meno: |  |
| Sídlo : |  |
| IČO: |  |
| DIČ: |  |
| IČ DPH |  |
| Štatutárny zástupca: |  |
| Oprávnený konať vo veciach technických |  |
| Zapísaný v |  |
| Bankové spojenie |  |
| IBAN |  |
| Telefón, Email: |  |

(ďalej len **„Zhotoviteľ“**)

**uzatvárajú túto Zmluvu o dielo (ďalej len ako „Zmluva“)**

Článok I

**PREAMBULA**

Táto Zmluva je výsledkom procesu verejného obstarávania na uskutočnenie stavebných prác na predmete zákazky "**Reštaurovanie uličných a dvorových fasád gymnázia, vrátane všetkých atikových štítov nad korunnou rímsou a drevených konštrukcií výplní – I.ETAPA“**, ktoré sa vykonalo v súlade so zákonom o verejnom obstarávaní.

Verejné obstarávanie bolo zverejnené vo Vestníku verejného obstarávania č. ............ zo dňa ............... pod zn. ...........................

Článok II

**Predmet Zmluvy**

2.1 Predmetom tejto zmluvy je záväzok zhotoviteľa zhotoviť na vlastné náklady a nebezpečenstvo pre objednávateľa dielo: **"Reštaurovanie uličných a dvorových fasád gymnázia, vrátane všetkých atikových štítov, nad korunnou rímsou a drevených konštrukcií výplní – I.ETAPA“** (ďalej len „dielo“) v rozsahu a spôsobom dohodnutom v tejto Zmluve.

* 1. Zhotoviteľ sa zaväzuje zhotoviť dielo :
* V súlade s projektovou dokumentáciou stavby: „Reštaurovanie uličných a dvorových fasád gymnázia, vrátane dekoratívnych atikových štítov, nad korunnou rímsou a drevených výplní.“ na základe reštaurátorskej dokumentácie: Reštaurovanie uličných a dvorových fasád gymnázia, vrátane dekoratívnych atikových štítov, nad korunnou rímsou spracovanej Mgr. art. Ľubomírom Kucom a reštaurátorského posudku: Prípravná dokumentácia obnovy okenných a dverných výplní uličnej a dvorovej, severnej, južnej, východnej a západnej fasády, spracovanej Mgr. art. Martinom Kukurom, Mgr. art. Ľubomírom Kucom, Ing. arch. Fedorom Harnišom
* Zhotoviteľ je povinný pri realizácii diela postupovať v súlade s ohlásením stavby č. MK/A/2020/14875-02/I/SOM zo dňa 6.7.2020 vydaným Mestom Košice

a s rozhodnutiami Krajského pamiatkového úrad Košice pod značkami:

* + KE-04/2002-03/7066/VA, KD zo dňa: 04.11.2004,
  + KE-12/663-02/3204/KR zo dňa: 13.06.2012
  + KE-12/664-04/4014/KR zo dňa: 20.07.2012,
  + KPUKE-2019/9364-5/30454/KR zo dňa: 24.04.2019,
  + a záväzným stanoviskom č. KPUKE-2019/19496-04/80827/VA,KR zo dňa: 04.10.2019
  + rozhodnutie KPUKE-2019/20253-4/80147/VA,KR zo dňa 7.10.2019
* v rozsahu prác uvedených v Prílohe č.2. - Ponukový rozpočet - Ocenený Výkaz Výmer pre stavbu vrátane rekapitulácie nákladov a krycieho listu, ktorá tvorí neoddeliteľnú súčasť tejto zmluvy
* za podmienok dohodnutých v tejto Zmluve, a zhotovené dielo riadne a včas odovzdať objednávateľovi v zodpovedajúcej kvalite a v ponúknutej cene za dodržania:

1. Dielo realizovať podľa § 33 odseku 1 pamiatkového zákona so zreteľom, že reštaurovanie kultúrnej pamiatky je osobitným druhom obnovy.
2. Prioritou bude záchrana a rehabilitácia pôvodnej architektonickej a výtvarnej úpravy súčastí kultúrnej pamiatky, so zásadou maximálneho rešpektovania a zachovania ich autenticity, s odstránením a revidovaním všetkých predošlých sekundárnych zásahov a doplnkov, ktoré narúšajú vzhľad fasád.
3. Reštaurovanie vykonať prostredníctvom fyzickej osoby s odbornou spôsobilosťou na na reštaurovanie kamenných polychrómovaných sôch, kamenných architektonických článkov, muriva a  nadväzujúcich omietok v interiéri a exteriéri objektov historickej architektúry – S6, podľa § 5 ods. 2 písm. a) až d) zákona Národnej rady Slovenskej republiky č. 200/1994 Z. z. o Komore reštaurátorov a  o výkone reštaurátorskej činnosti jej členov (ďalej len „o Komore reštaurátorov“).
4. Zhotoviteľ je povinný dodať materiál uvedený v Zmluve, ktorý je potrebný pre riadne vyhotovenie a dokončenie Diela a odstránenie vád a prevádzku Diela.
5. Dielo musí spĺňať účely, pre ktoré je určené tak, ako sú špecifikované alebo vyplývajú zo Zmluvy a opisu predmetu zákazky.
6. Začiatok a koniec reštaurátorských prác oznámiť písomne 5 dní vopred KPÚ Košice.

2.3 Predmetom tejto Zmluvy sú najmä, nie však výlučne, nasledovné záväzky Objednávateľa:

1. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou.
2. Objednávateľ je povinný Zhotoviteľovi poskytnúť všetku súčinnosť tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas.
3. Objednávateľ je riadne vykonané Dielo povinný v súlade s ustanoveniami tejto Zmluvy prevziať.

2.4 Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

Článok III.

**Dokumentácia**

3.1 Vykonanie Diela bude uskutočnené podľa KPU KE odsúhlasenej Projektovej dokumentácie, rozhodnutí a záväzných stanovísk KPU, vrátane právoplatného Ohlásenia stavby a priloženého Ponukového rozpočtu - Ocenený Výkaz Výmer pre stavbu vrátane rekapitulácie nákladov a krycieho listu. ( ďalej Ocenený výkaz výmer)

3.2 Objednávateľ je povinný k prevzatiu staveniska Zhotoviteľovi odovzdať východiskové

podklady:

1. projektovú dokumentáciu s vyjadreniami dotknutých verejných orgánov

a organizácií,

1. právoplatné ohlásenie stavby.

3.3 Zhotoviteľ je v rámci vykonania Diela povinný Objednávateľovi dodať doklady spracované Zhotoviteľom a to:

a) zabezpečenie vypracovania plánu Bezpečnosti a ochrany zdravia pri práci na stavenisku podľa príslušných ustanovení NV SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov a vyhlášky MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov,

b) vytýčenie a vyznačenie existujúcich inžinierskych sietí v miestach vykonávania zemných prác. V prípade, ak vyjadrenia správcov sietí v čase začatia realizácie diela nebudú aktuálne, je Zhotoviteľ povinný zabezpečiť ich aktualizáciu, (ak sa vyžaduje),

c) vybavenie rozhodnutia o zábere verejného priestranstva pre účely výstavby,

(ak sa vyžaduje),

d) vybavenie rozhodnutia na rozkopávku pre účely výstavby (ak sa vyžaduje) ,

e) dodanie príslušných atestov a certifikátov od zabudovaných materiálov a výrobkov v dvoch vyhotoveniach ku každej faktúre,

f) vyhotovenie príslušných správ o odborných prehliadkach a skúškach zariadení v dvoch originálnych vyhotoveniach,

g) vykonanie príslušných odborných prehliadok a odborných skúšok v rozsahu STN, v prípade inštalácie vyhradených technických zariadení podľa vyhlášky MPSVR SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov vrátane vykonania všetkých postupov vyplývajúcich z tejto vyhlášky v dvoch originálnych vyhotoveniach,

h) dodanie dokladov o trhovej skúške podkladu pre kotvy pri realizácii strechy a fasády (protokoly o skúške),

i) dodanie dokladov o využití a zneškodnení všetkých odpadov, ktoré vzniknú pri realizácií prác, na povolené skládky (evidenčné listy odpadov, vážne lístky, kópia faktúry za uloženie odpadu na skládku) v dvoch vyhotoveniach,

j) zabezpečenie ďalších dokladov súvisiacich s uvedením do prevádzky v dvoch vyhotoveniach,

k)poskytnutie potrebnej súčinnosti Objednávateľovi a jeho zástupcom (stavebnému dozoru) pri spracovaní a sumarizácii podkladov pre vydanie právoplatného kolaudačného rozhodnutia resp. iného rozhodnutia na užívanie Diela.

3.4 Zhotoviteľ je povinný dokladovať Objednávateľovi certifikáty, záručné listy, atesty výrobkov na všetky výrobky, ktoré budú zabudované do Diela a to v lehote najmenej 7 dní pred ich použitím pri realizácii Diela. Zároveň všetky vyššie uvedené doklady v bode 3.3 Zhotoviteľ odovzdá Objednávateľovi pri odovzdaní Diela podľa článku XII Zmluvy. Uvedené doklady podľa predchádzajúcej vety tvoria prílohu Preberacieho protokolu.

3.5 Zhotoviteľ prehlasuje, že východiskové podklady a údaje získané pri obhliadke Miesta plnenia postačujú k tomu, aby v ich rozsahu mohlo byť dohodnuté Dielo vykonané pri dodržaní Vecného a časového harmonogramu realizácie prác a predloženého Ponukového rozpočtu - Ocenený Výkaz Výmer pre stavbu vrátane rekapitulácie nákladov a krycieho listu.

3.6 Naviac práce, nad rámec tejto Zmluvy, vyvolané chybami alebo neúplnosťou technickej špecifikácie, nezakladajú právo Zhotoviteľa na automatické zvýšenie ceny za Dielo, ani automatické právo na zmenu Lehoty plnenia. V prípade odsúhlasenia naviac prác Zmluvnými stranami sú Zmluvné strany povinné vyhotoviť písomný dodatok k Zmluve s vymedzením naviac prác, ich ceny, termínu ich vykonania a ďalších zmluvných dojednaní.

3.7 Pre oceňovanie prác naviac ako i odpočty nerealizovaných prác a dodávok sú záväzné jednotkové ceny uvedené v cenovej špecifikácii prác a dodávok zhotoviteľa (Príloha č.2). V prípade naviac prác a dodávok pri ktorých nie je možné stanoviť cenu na základe jednotkových cien podľa špecifikácie ( Príloha č.2) bude cena týchto prác určená dohodou Zmluvných strán. Zmluvné strany sa dohodli, že v takom prípade použijú jednotkové ceny uvedené v cenovej špecifikácií prác zhotoviteľa a platné po dobu realizácie prác, vypočítané podľa predpisov platných a účinných ku dňu predloženia ponuky. V prípade postupu podľa bodu 3.6, novú Špecifikáciu zmluvnej ceny spolu s novým oceneným Výkazom výmerom zabezpečí Zhotoviteľ.

3.8 Má sa za to, že zhotoviteľ si dôkladne zistil stav stavby ako aj projektu stavby, preto na ním nezistené chyby počas vysvetľovania súťažných podkladov pred lehotou predkladania ponúk nebude brať ohľad na zvýšenie ceny stavby podľa ponuky.

3.9 Zhotoviteľ jedenkrát za tri mesiace vyhotoví a predloží Stavebnému dozoru Objednávateľa Súpis vykonaných prác na Diele do piatich (5) dní po skončení sledovaného obdobia, ktorého sa týkajú. Súpis vykonaných prác bude obsahovať:

1. prehľad vykonaných prác, v ktorom Zhotoviteľ podrobne doloží čiastky,

o ktorých sa domnieva, že má na ne právo,

1. podrobnú fotodokumentáciu postupu prác na CD/DVD nosiči preukazujúcu zrealizovanie všetkých prác, dodávok a  použitých materiálov v  súlade

s položkami Oceneného výkazu výmer.

Z fotodokumentácie musí byť zrejmé najmä :

* + typ výrobku alebo materiálu,
  + ak ide o materiál, jeho zabudovávanie do stavby.

1. atesty, certifikáty a prehlásenia o zhode od zabudovaných materiálov a výrobkov uvedených v súpise vykonaných prác,
2. kópiu stavebného denníka za sledované obdobie,
3. porovnanie skutočného a plánovaného postupu prác.

3.10 Stavebnému dozoru Objednávateľa patrí lehota piatich (5) pracovných dní odo dňa predloženia Súpisu vykonaných prác na jeho preskúmanie. Stavebným dozorom schválený Súpis vykonaných prác podľa bodu 3.9 je podkladom pre vystavenie a následnú úhradu čiastkových faktúr za dodávky a práce, ktoré boli reálne vykonané v predchádzajúcich troch (3) mesiacoch.

3.11 Súpis vykonaných prác (ďalej aj ako „správa“) bude predložený Objednávateľovi na

preskúmanie 1x v tlačenej forme a 1x v elektronickej forme. Odo dňa, kedy Objednávateľ obdrží Súpis vykonaných prác má Objednávateľ 10 dní na jeho preskúmanie, ak nie je v Zmluve osobitne uvedené inak. V rámci lehoty na preskúmanie má Objednávateľ povinnosť vydať Zhotoviteľovi oznámenie, že Súpis vykonaných prác spĺňa požiadavky podľa Zmluvy alebo nespĺňa požiadavky podľa Zmluvy s  konkrétnym uvedením všetkých požiadaviek, ktoré nespĺňa. Ak Súpis vykonaných prác nespĺňa požiadavky Zmluvy, bude na náklady Zhotoviteľa opravený, znova predložený a opäť preskúmaný v súlade s týmto bodom. Pre vylúčenie pochybností platí, že v prípade, ak k dátumu odovzdania Súpis vykonaných prác nespĺňa požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Súpisu vykonaných prác ku dňu, kedy mal Zhotoviteľ podľa tejto Zmluvy odovzdať tento Súpis vykonaných prác, a to bez ohľadu na jeho následnú opravu.

3.12 Ak Súpis vykonaných prác spĺňa požiadavky Zmluvy, Objednávateľ o tom v lehote na preskúmanie podľa bodu 3.11 Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Súpis vykonaných prác nespĺňa požiadavky tejto Zmluvy, postupom podľa bodu 3.11 tejto Zmluvy alebo Zhotoviteľovi nevydá potvrdenie podľa tohto bodu, má sa za to (platí fikcia), že toto potvrdenie bolo vydané v posledný deň lehoty na preskúmanie.

3.13 Vydanie potvrdenia alebo akékoľvek iné schválenie či súhlas Objednávateľa vo vzťahu k Súpisu vykonaných prác nezbavuje Zhotoviteľa žiadnej zodpovednosti. Ak sa v správe Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa.

3.14 Všetky Súpisy vykonaných prác, ktoré budú doručované Objednávateľovi v  intervale troch (3) mesiacov budú tvoriť neoddeliteľnú súčasť faktúry.

Čl. IV

**Stavenisko a stavebný dozor**

4.1 Realizácia stavebných prác bude prebiehať počas bežnej prevádzky objektu. Jedná sa o školskú budovu počas chodu školského roka. Všetky práce budú vopred dohodnuté a odsúhlasené objednávateľom.

4.2 Zhotoviteľ berie na vedomie, že Objednávateľ bude mať na stavbe vlastný Stavebný dozor. Meno osoby, vykonávajúcej funkciu Stavebného dozoru bude zapísané pri začatí stavebných a montážnych prác do stavebného denníka. Stavebný dozor Objednávateľa bude osobne a systematicky sledovať postup prác, ich akosť a vykonávať zápisy v  stavebnom denníku. Zhotoviteľ je povinný mu toto denne umožniť. Týmto Objednávateľ nepreberá v zmysle stavebného zákona zodpovednosť za riadne vykonanie Diela, ktoré prináleží Zhotoviteľovi.

4.3 Zhotoviteľ zabezpečí vedenie uskutočňovania Diela (stavby) odborne kvalifikovanou osobou – stavbyvedúcim.

4.4 Stavbyvedúci zodpovedá za vedenie uskutočňovania stavby, kontrolu stavebných prác a je povinný bezodkladne písomne informovať Objednávateľa, resp. jeho oprávnených zástupcov a  Stavebný dozor Objednávateľa o všetkých zmenách, nezrovnalostiach, odchýlkach, pokiaľ k nim prišlo v priebehu vykonávania prác na Diele.

4.5 Zhotoviteľ je povinný viesť denné záznamy o priebehu stavebných a iných prác riadne po celú dobu plnenia záväzkov v stavebnom denníku v súlade so stavebným zákonom, a to výhradne v  slovenskom jazyku. Objednávateľ a Stavebný dozor je oprávnený sledovať obsah stavebného denníka a pripájať doňho svoje zápisy, ak to vyžaduje povaha záznamu v stavebnom denníku. V prípade, že Zhotoviteľ považuje riešenie takejto veci za bezodkladné, je povinný túto skutočnosť v zázname uviesť a oznámiť to Objednávateľovi.

4.6 Povinnosť viesť stavebný denník končí dňom odovzdania diela a odstránenia všetkých vád a nedorobkov na Diele. Stavebný denník bude umiestnený po dobu zhotovovania Diela v Mieste plnenia.

4.7 Stavebný denník musí byť prístupný obom zmluvným stranám v priebehu vykonávania Diela kedykoľvek v priebehu vykonávania akýchkoľvek prác na Diele behom pracovnej doby, vrátane prípadných predĺžených či nočných smien. Objednávateľ a zástupcovia ďalších oprávnených orgánov sú oprávnení kedykoľvek do neho nazerať a žiadať z neho výpisy. Pripomienky Objednávateľa k spôsobu vedenia stavebného denníka sú pre Zhotoviteľa záväzné.

4.8 Objednávateľ je oprávnený sledovať obsah stavebného denníka a k zápisom pripojiť svoje stanovisko. Ak Stavebný dozor so záznamom Zhotoviteľa nesúhlasí, je oprávnený pripojiť k zápisu svoje vyjadrenie do troch (3) pracovných dní. V opačnom prípade sa predpokladá, že s jeho zápisom súhlasí. To isté platí pre námietky Zhotoviteľa voči zápisom Objednávateľa.

4.9 Záznamy v  stavebnom denníku, ktoré majú vplyv na rozsah stavebných prác, Zmluvnú cenu, Lehotu plnenia, prípadne ďalšie záväzky tejto Zmluvy, budú slúžiť ako podklad pre vypracovanie písomných dodatkov k Zmluve.

4.10 Zhotoviteľ je povinný riadne preskúmať všetky východiskové podklady, ktoré mu Objednávateľ poskytol. Prípadný rozpor východiskových podkladov s Oceneným výkazom výmerom podľa Špecifikácie zmluvnej ceny, je Zhotoviteľ povinný písomne oznámiť Objednávateľovi najneskôr do desať (10) pracovných dní odo dňa odovzdania a prevzatia staveniska a je povinný ich špecifikovať formou predloženia chýbajúcich rozpočtových položiek s ich presným popisom a množstvom. Na rozpory, ktoré nebudú špecifikované podľa tohto bodu alebo budú Objednávateľovi oznámené po stanovenom termíne, nebude Objednávateľ neskôr prihliadať a nebude ich akceptovať.

4.11 Zhotoviteľ dňom prevzatia Staveniska preberá na seba zodpovednosť so všetkými právami a povinnosťami zamestnávateľa podľa zákona o BOZP a prípadnými dôsledkami podľa § 373 a nasl. Obchodného zákonníka vyplývajúcimi z porušenia povinností najmä v prípade svojich zamestnancov, podnikajúcich fyzických alebo právnických osôb, ktoré budú v jeho mene a na jeho zodpovednosť v priestoroch Staveniska pracovať a vyvíjať akúkoľvek činnosť podľa jeho pokynov a podľa pokynov stavbyvedúceho.

4.12 Zhotoviteľ prevzaté Stavenisko, ako svoje pracovisko a priestor, zabezpečí v súlade

s príslušnými ustanoveniami Stavebného zákona.

4.13 Zhotoviteľ a Objednávateľ dohodnú v Zmluve ďalšie podrobnosti a špecifiká súvisiace s rozsahom a užívaním Staveniska počas realizácie Diela vrátane prípadného pôsobenia v oblasti BOZP a OPP a organizačného a personálneho zabezpečenia kontrolných dní. Zhotoviteľ je súčasne povinný dodržiavať podmienky dotknutých orgánov štátnej správy a dotknutých organizácií z rozhodnutí, vyjadrení a stanovísk spracovaných k Projektovej dokumentácií. Za ich prípadné porušenie a vzniknutú škodu zodpovedá v plnom rozsahu Zhotoviteľ.

4.14 Zhotoviteľ je povinný udržiavať na Stavenisku poriadok a čistotu, bezodkladne odstraňovať odpady a nečistoty vzniknuté pri vykonávaní Diela, pričom je povinný dodržiavať povinnosti uložené právnou úpravou v oblasti nakladania a likvidácie odpadov. Zhotoviteľ je povinný odstraňovať všetky znečistenia a poškodenia komunikácií (vrátane verejných), ku ktorým dôjde jeho činnosťou alebo v súvislosti s jeho činnosťou počas vykonávania Diela. Na neplnenie uvedených povinností je oprávnený Zhotoviteľa upozorniť Stavebný dozor Objednávateľa zápisom v Stavebnom denníku. Zhotoviteľ je povinný vykonať nápravu bez zbytočného odkladu, najneskôr však do troch (3) pracovných dní od zápisu v stavebnom denníku.

4.15 Za celý priebeh výstavby, za odborné a včasné vyhotovenie Diela podľa tejto Zmluvy budú zodpovedať nasledovný odborníci:

Za vedenie stavebného denníka je zodpovedný stavbyvedúci Zhotoviteľa:

Meno a Priezvisko: .........................

Telefón: .........................

E-mail: .........................

Za dodržiavanie bezpečnosti pri práci – odborník bezpečnosti pri práci:

Meno a Priezvisko: .........................

Telefón: .........................

E-mail: .........................

Za dodržanie rozhodnutí KPÚ – reštaurátor v špecializácii S6:

Meno a Priezvisko: .........................

Telefón: .........................

E-mail: .........................

4.16 Zhotoviteľ zabezpečí, že stavbyvedúci alebo jeho zástupca sa denne zdržuje na stavbe po celú dobu realizácie.

4.17 Za Objednávateľa je výkonom Stavebného dozoru poverený:

Meno a Priezvisko: .........................

Telefón: .........................

E-mail: .........................

Osoba oprávnená konať vo veciach technických za Objednávateľa:

Meno a Priezvisko: Mgr. Monika Sabová

Telefón: 0904 813 512

E-mail: [sabova@srobarka.sk](mailto:sabova@srobarka.sk)

Osoba oprávnená konať vo veciach zmluvných za Objednávateľa:

Meno a Priezvisko: Mgr. PaedDr. Zlatica Frankovičová

Telefón: 0905 506 364

E-mail: [frankovicova@srobarka.sk](mailto:frankovicova@srobarka.sk)

4.18 Zhotoviteľ umožní osobám uvedeným v bode 4.17 operatívny prístup do priestorov Staveniska.

4.19 V prípade preukázateľného nedodržiavania prác v súlade s Projektovou dokumentáciou, technologických postupov pri zabudovávaní materiálov a spracovávaní stavebných hmôt a použitia výrobku, ktorý nemá požadované technické a kvalitatívne vlastnosti má na základe návrhu Stavebného dozoru Objednávateľa, Objednávateľ právo na zastavenie stavebných prác s výnimkou prác vedúcich k odstráneniu takto vzniknutých závad. Za preukázateľné sa konanie Zhotoviteľa podľa predchádzajúcej vety považuje vtedy, ak je zapísané v Stavebnom denníku a Zhotoviteľ bol na takéto konanie písomne upozornený. Zhotoviteľ je povinný takéto práce, prípadne materiály na vlastné náklady odstrániť a nahradiť bezchybnými certifikovanými materiálmi a opakovanými prácami. V prípade takéhoto zastavenia stavebných prác nemá Zhotoviteľ nárok na predĺženie času plnenia.

4.20 Pokiaľ má Stavebný dozor Objednávateľa za to, že Zhotoviteľ nezabezpečuje dostatočne kapacity na Stavenisku, upozorní na túto skutočnosť Zhotoviteľa zápisom v stavebnom denníku. Zhotoviteľ je povinný vykonať nápravu bez zbytočného odkladu, najneskôr však do troch (3) pracovných dní od zápisu v stavebnom denníku.

4.21 Objednávateľ je oprávnený vstupovať na Miesto plnenia a kontrolovať postup Zhotoviteľa pri realizácií Diela, ako aj plnenie všetkých požiadaviek Objednávateľa v priebehu produkcie, výroby a počas vyhotovovania Diela. Zhotoviteľ poskytne Objednávateľovi všetku súčinnosť pri vykonávaní kontroly podľa tohto bodu. Vykonanie kontroly zo strany Objednávateľa Zhotoviteľa nezbavuje žiadnej povinnosti alebo zodpovednosti. Objednávateľ je oprávnený za účelom kontroly vykonávania Diela Zhotoviteľom zároveň zvolávať kontrolné dni raz mesačne. Kontrolné dni budú zvolávané Objednávateľom najneskôr tri (3) pracovné dni vopred, ak sa Zmluvné strany nedohodnú inak. Na kontrolnom dni bude prítomný najmä zástupca Zhotoviteľa oprávnený konať vo veciach technických, stavbyvedúci Zhotoviteľa a zástupca Objednávateľa oprávnený konať vo veciach technických vrátane Stavebného dozoru. O kontrolnom dni sa vyhotoví zápis do stavebného denníka, ktorý všetci prítomní podpíšu.

Osoby oprávnené za Objednávateľa konať vo veciach technických v zmysle Zmluvy

a Stavebný dozor Objednávateľa, sú oprávnené najmä:

a) kontrolovať práce Zhotoviteľa na Diele,

b) nahliadať do Dokumentácie Zhotoviteľa,

c) kedykoľvek vstúpiť na Miesto plnenia a   viesť so Zhotoviteľom informatívne rozhovory za predpokladu dodržiavania bezpečnosti a ochrany zdravia pri práci,

d) sledovať plnenie Vecného a časového harmonogramu realizácie prác,

e) pri kontrolných dňoch obdržať požadované informácie alebo sa vyjadriť v súvislosti

s technickou realizáciou Diela.

4.22 Stavebný dozor Objednávateľa je oprávnený (zápisom v stavebnom denníku) žiadať od Zhotoviteľa výmenu personálu, ktorý bude Objednávateľ považovať za nedostatočne odborne spôsobilý na výkon prác pri realizácii Diela a prikázať Zhotoviteľovi, aby tento personál nahradil novým. Zhotoviteľ je povinný tento pokyn realizovať bez zbytočného odkladu, najneskôr však do troch (3) pracovných dní od zápisu v stavebnom denníku.

4.23 Zhotoviteľ je povinný bezodkladne si plniť ohlasovaciu povinnosť v prípade vzniku mimoriadnych udalostí (úrazy, nehody, požiare, havárie a pod.) voči príslušným orgánom a vznik takejto udalosti oznámiť okamžite aj Objednávateľovi za účelom objektívneho vyšetrenia a prijatia preventívnych opatrení.

4.24 Zhotoviteľ je povinný poskytnúť spolupôsobenie oprávneným osobám povereným výkonom kontroly súvisiacej s predmetom Zmluvy kedykoľvek počas platnosti a účinnosti Zmluvy a poskytnúť im všetku potrebnú súčinnosť.

4.25 Zhotoviteľ je povinný rešpektovať požiadavky Objednávateľa, ktoré sú v súlade s touto Zmluvou, ako aj súvisiace všeobecne záväzné právne predpisy SR a iné interné právne akty platné v objektoch – Mieste plnenia Objednávateľa, vykonávať Dielo riadne a včas tak, aby bolo najmä zabránené spáchaniu krádeže a iných trestných činov, vzniku škody na živote, na zdraví a na majetku Objednávateľa, zamedzené vzniku mimoriadnych udalostí a zabezpečená ochrana osôb, informácií, ako i služobného tajomstva v zmysle platných právnych predpisov. Objednávateľ Zhotoviteľa s príslušnými internými predpismi v Mieste plnenia oboznámi pred začatím vykonávania Diela.

4.26 Zhotoviteľ je zodpovedný za pohyb jeho pracovníkov na Stavenisku. Pracovníci Zhotoviteľa sa môžu pohybovať na Stavenisku iba vo vymedzených priestoroch určených Objednávateľom.

4.27 Objednávateľ umožní Zhotoviteľovi počas Lehoty plnenia vykonávanie stavebnej činnosti na Stavenisku aj v nadčasoch a v dňoch pracovného voľna po vzájomnej dohode so zachovaním nočného pokoja.

Čl. V

**Podmienky vykonania diela**

5.1 Zhotoviteľ je zodpovedný za to, že Dielo a každá jeho časť budú vyhovovať Opisu predmetu zmluvy, Zmluve a Právnym predpisom.

5.2 Ak sa to vyžaduje, Zhotoviteľ a Objednávateľ sú povinní vzájomne si poskytnúť, akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom.

5.3 Zhotoviteľ nesie zodpovednosť za správne umiestnenie všetkých častí Diela v súlade s Projektom stavby, špecifikami Miesta plnenia, a je povinný napraviť každú chybu v situovaní, umiestnení, rozmeroch alebo vytýčení Diela v Mieste plnenia.

5.4 Bez ohľadu na ostatné povinnosti Zhotoviteľa podľa Zmluvy, Zhotoviteľ na vlastné riziko a zodpovednosť zabezpečí najmä, nie však výlučne nasledovné plnenia:

1. vyhotovenie Diela,
2. dopravu a vykládku materiálu v Mieste plnenia,
3. akékoľvek technické / stavebné úpravy Miesta plnenia nevyhnutné pre riadne vykonanie Diela, ako aj s tým spojené prípadné povolenia a súhlasy (s prihliadnutím na potrebnú súčinnosť Objednávateľa),
4. vykonanie kompletného Diela v Mieste plnenia vrátane jeho zapojenia na všetky inžinierske siete (elektrina, voda, odpad a pod.),
5. ochranu Diela a Miesta plnenia počas realizácie Diela až do jeho dokončenia

a  prevzatia Objednávateľom. Zhotoviteľ tiež zabezpečí, aby nemali do Miesta plnenia prístup nepovolané osoby,

1. komplexné sprevádzkovanie Diela vrátane vykonania prípadných prevádzkových

a komplexných skúšok, v súlade s bodom 5.12 , 5.13 a 5.14 Zmluvy.

1. vývoz a likvidáciu odpadov.

5.5 Zhotoviteľ vyhlasuje, že sa s formou, povahou a podmienkami Miesta plnenia oboznámil pred podpisom tejto Zmluvy. Zhotoviteľ zároveň získal všetky informácie o Mieste plnenia, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd v Mieste plnenia a na Diele, ako aj informácie o prístupových a príjazdových cestách k Miestu plnenia.

5.6 V prípade, že je to v možnostiach Objednávateľa, umožní Zhotoviteľovi napojenie na odber elektrickej energie, plynu a  úžitkovej vody na Stavenisku. Náklady na úhradu spotrebovaných energii pre vykonanie Diela hradí Zhotoviteľ v súlade s Článkom VII Zmluvná cena a VIII Platobné podmienky.

5.7 Odber médií v zmysle bodu 5.6 bude evidovaný podružným meracím zariadením alebo protokolárnym zaznamenaním meraných hodnôt energií odo dňa odovzdania Staveniska až do momentu protokolárneho odovzdania Diela, na existujúcom meracom zariadení. Všetky odobraté spotrebované energie zaznamenané spôsobom podľa prvej vety tohto bodu budú predmetom refakturácie Objednávateľa Zhotoviteľovi podľa bodu 8.7 a 8.8 Zmluvy.

5.8 Nebezpečenstvo vzniku škody na Diele znáša výlučne Zhotoviteľ a to až do úplného prevzatia Diela zo strany Objednávateľa podľa Článku XII Zmluvy.

5.9 Zhotoviteľ zodpovedá za primeraný poriadok na Mieste plnenia odo dňa odovzdania Miesta plnenia Zhotoviteľovi. Zhotoviteľ rovnako zodpovedá za dodržiavanie Právnych predpisov najmä v oblasti bezpečnosti a ochrane zdravia pri práci, životného prostredia a nakladania s odpadmi. Zhotoviteľ je počas vykonávania Diela povinný priebežne odstraňovať na vlastné náklady stavebné odpady a nečistoty, ktoré sú výsledkom činnosti na Mieste plnenia a zároveň je povinný preukázať Objednávateľovi potvrdenia o likvidácii stavebného odpadu.

5.10 Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z o odpadoch v znení neskorších predpisov. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v  zmysle príslušných ustanovení zákona o odpadoch. V prípade ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s neplnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.

5.11 Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote. Ak s prihliadnutím na povahu porušenia Zmluvy alebo dohodu Zmluvných strán nie je primeranou lehotou iná lehota, platí, že primeranou lehotou je desať (10) kalendárnych dní.

5.12 Pred odovzdaním Diela je Zhotoviteľ za účasti Objednávateľa a v súlade s Vecným a časovým harmonogramom realizácie prác a postupu výstavby povinný vykonať Funkčné skúšky Diela. Na základe Funkčných skúšok musí Zhotoviteľ preukázať, že Dielo je spôsobilé a pripravené pre riadnu prevádzku, a že spĺňa všetky podmienky Opisu predmetu zákazky, vyhovuje Projektovej dokumentácií a spĺňa ostatné požiadavky na základe Zmluvy vzťahujúce sa na Dielo.

5.13 O výsledku Funkčných skúšok podľa bodu 5.12 bude vyhotovený protokol. Ak Dielo alebo jeho časť nevyhovie Funkčným skúškam, Objednávateľ môže požadovať, aby Zhotoviteľ napravil vady Diela, a aby Zhotoviteľ vykonal opakované Funkčné skúšky za rovnakých podmienok. To sa vzťahuje na ktorúkoľvek časť Funkčných skúšok. Ak Dielo nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo odmietnuť prevziať a odstúpiť od Zmluvy.

5.14 Odstránenie nedostatkov po neúspešných Funkčných skúškach resp. úspešné vykonanie opakovaných Funkčných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.

Článok. VI.

**Lehota plnenia a miesto plnenia diela**

6.1 Maximálna doba realizácie prác je 24 mesiacov odo dňa protokolárneho odovzdania Staveniska Zhotoviteľom.

**Zhotoviteľ berie na vedomie**, že Objednávateľ má zabezpečené finančné krytie na rok 2021 maximálne vo výške 900 000,- Eur s DPH. V prípade, že dôjde k vykonaniu prác v uvedenom finančnom objeme a objednávateľ nebude mať zabezpečené ďalšie financovanie, môžu byť práce pozastavené na dobu získania ďalších finančných zdrojov Objednávateľom.

V prípade pozastavenia prác, Objednávateľ a Zhotoviteľ o danej skutočnosti spíšu Protokol o pozastavení prác. Protokol o pozastavení prác bude obsahovať podrobný rozpis zrealizovaných a uhradených prác (v súlade s rozpočtom) a tiež dobu realizácie, ktorá bola vyčerpaná z maximálnej doby realizácie prác 24 mesiacov v súlade s Vecným a časovým harmonogramom realizácie prác.

Objednávateľ po získaní finančných prostriedkov oznámi písomne Zhotoviteľovi schopnosť financovania predmetu zákazky. Zhotoviteľ je povinný najneskôr do 30 dní od doručenia Oznámenia o schopnosti financovania, pokračovať v stavebných prácach na diele. Uplynutím 30 dňovej lehoty od doručenia Oznámenia o schopnosti financovania, začína opakovane plynúť doba realizácie prác. O pokračovaní stavebných prác bude vykonaný zápis v stavebnom denníku.

Najneskorší termín ukončenia celého diela ( v závislosti od možnosti verejného obstarávateľa) je do 31.12.2023.

6.2 Lehote plnenia určená v bode 6.1 plynie nasledovne:

**Začiatok Lehoty plnenia:** dňom odovzdania stavby Zhotoviteľovi.

**Lehota prevzatia staveniska:** do 14 dní od účinnosti Zmluvy o dielo

**Koniec Lehoty plnenia:** podpisom Preberacieho protokolu oboma zmluvnými stranami bez vád.

6.3 Zhotoviteľ spolu so Zmluvou o dielo predloží Vecný a časový harmonogram realizácie prác, ktorý bude zodpovedať požiadavkám Zmluvy, zohľadní povinné termíny, počas ktorých nebude možné realizovať práce ako sú: maturitné skúšky, prijímacie pohovory resp. iné obmedzenia pre zákaz vstupu osôb do priestorov školy. Zhotoviteľ berie na vedomie, že realizáciu diela bude zabezpečovať počas plnej prevádzky školy.

6.4 Zhotoviteľ je povinný v Lehote plnenia Dielo vyhotoviť tak, aby bolo spôsobilé na preberacie konanie podľa Článku XII. Zmluvy.

6.5 Objednávateľ sa zaväzuje odovzdať Zhotoviteľovi Miesto plnenia (Stavenisko) do 14 dní nadobudnutia účinnosti tejto Zmluvy a Zhotoviteľ sa zaväzuje Miesto plnenia bezodkladne prevziať. O odovzdaní a prevzatí Miesta plnenia vyhotovia Zmluvné strany Zápis o odovzdaní a  prevzatí miesta plnenia, ktorý podpíšu za Zmluvné strany osoby oprávnené rokovať vo veciach technických. Odo dňa protokolárneho odovzdania a prevzatia miesta plnenia znáša nebezpečenstvo škody na Diele Zhotoviteľ.

6.6 Miestom plnenia je areál Národnej kultúrnej pamiatky – budova Gymnázia, Šrobárova 1, v Košiciach.

6.7 Zhotoviteľ je povinný bez zbytočného odkladu informovať Objednávateľa o vzniku akejkoľvek prekážky, ktorá bráni alebo sťažuje vykonanie Diela, a ktorá by mohla mať za následok omeškanie s vykonaním Diela, a to zápisom do stavebného denníka, ako aj osobne resp. telefonicky a to najneskôr v deň, kedy danú skutočnosť zistil.

6.8 Ak Zhotoviteľ pripraví Dielo na odovzdanie ešte pred uplynutím Lehoty plnenia, dohodnutej v bode 6.1, Objednávateľ sa zaväzuje Dielo prevziať v ponúknutom termíne, bez nároku Zhotoviteľa na finančné zvýhodnenie.

6.9 Prípadné zmeny Lehoty plnenia musia byť dohodnuté formou číslovaných písomných dodatkov, ktoré sa po obojstrannom súhlasnom podpise Zmluvných strán stanú neoddeliteľnou súčasťou tejto Zmluvy.

Článok VII.

**Zmluvná cena**

7.1 Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.

7.2 Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: .............EUR

Sadzba DPH: .................EUR

Cena s DPH: ...................EUR

(slovom: .......................................EUR)

7.3 Zmluvná cena je pevná a je totožná s cenou, ktorú Zhotoviteľ predložil v Špecifikácií zmluvnej ceny - Ponukový rozpočet- Ocenený Výkaz Výmer pre stavbu vrátane rekapitulácie nákladov a krycieho listu. Zmluvná cena je platná počas celej doby trvania Zmluvy a zahŕňa všetky náklady nevyhnutné na riadne vyhotovenie a dokončenie Diela a zahŕňa v sebe všetky ostatné plnenia v rozsahu a na základe tejto Zmluvy. Zmluvná cena pokrýva všetky materiály, súčiastky, diely, clá, dane, personálne zabezpečenie, pomocné konštrukcie, dopravu, zabezpečenie odvozu odpadu a akékoľvek iné poplatky, ktoré bude nutné vynaložiť podľa tejto Zmluvy. Pokiaľ určité práce alebo plnenie alebo jej/jeho časť nie sú obsiahnuté v Špecifikácií zmluvnej ceny - Ponukový rozpočet- Ocenený Výkaz Výmer pre stavbu vrátane rekapitulácie nákladov a krycieho listu v samostatnej položke, má sa za to, že cena za túto prácu/plnenie je zahrnutá v ostatných položkách Špecifikácie zmluvnej ceny - Ponukový rozpočet- Ocenený Výkaz Výmer pre stavbu vrátane rekapitulácie nákladov a krycieho listu.

7.4 Pre vylúčenie pochybností, v Zmluvnej cene sú obsiahnuté aj náklady na:

1. vybudovanie, prevádzku a vypratanie zariadenia Staveniska Zhotoviteľom počas výstavby,
2. činnosti špecifikované v Článku III, IV a V Zmluvy,
3. vedľajšie rozpočtové náklady a kompletizačnú činnosť. Jedná sa najmä o:
   * zriadenie Staveniska,
   * prevádzkové vplyvy,
   * mimoriadne sťažené dopravné podmienky,
   * doprava zamestnancov Zhotoviteľa na pracovisko,
   * mimostavenisková doprava.

7.5 Zmluvná cena obsahuje všetky režijné náklady súvisiace s realizáciou diela.

Článok. VIII.

**Platobné podmienky**

8.1 Objednávateľ neposkytne Zhotoviteľovi na vykonanie Diela žiadny preddavok.

8.2 Úhrada ceny diela bude prebiehať na základe čiastkových faktúr za dodávky a práce, ktoré boli reálne vykonané v predchádzajúcich troch (3) mesiacoch. Podkladom pre vystavenie faktúr bude súpis vykonaných prác a dodávok podľa položiek za obdobie predchádzajúcich troch (3) mesiacov potvrdený objednávateľom.

8.3 Za deň doručenia faktúry Objednávateľovi sa považuje dátum uvedený v pečiatke centrálnej podateľne Objednávateľa. Lehota splatnosti faktúr začína plynúť dňom nasledujúcim po dni doručenia faktúry. V prípade, ak posledný deň lehoty splatnosti faktúr pripadne na štátny sviatok alebo deň pracovného pokoja, za posledný deň lehoty splatnosti faktúr sa považuje nasledujúci pracovný deň.

8.4 Faktúra spolu s prílohami bude Objednávateľovi predložená v  piatich (5) originálnych vyhotoveniach.

8.5 Faktúra musí byť vyhotovená v súlade § 71 zák. č. 222/2004 Z. z. zákona o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Ak faktúra nebude úplná alebo bude obsahovať nesprávne údaje, bude takáto faktúra Zhotoviteľovi vrátená. Zhotoviteľ je povinný predložiť novú faktúru, v takom prípade začne lehota splatnosti faktúry plynúť odznova od termínu predloženia novej bezchybnej faktúry. Za deň zaplatenia sa považuje deň, keď bola čiastka pripísaná na účet Zhotoviteľa. Zhotoviteľ spolu s faktúrou doručí Objednávateľovi Súpis vykonaných prác, ktorý tvorí neoddeliteľnú prílohu faktúry.

8.6 Každá faktúra predložená Zhotoviteľom na úhradu musí ďalej obsahovať náležitosti predpísané v zmysle zákona č. 222/2004 Z. z.. Okrem toho musí obsahovať:

* + názov zákazky,
  + predmet úhrady s časovým vymedzením uskutočnených prác,
  + IČO, názov objednávateľa; IČO, názov Zhotoviteľa,
  + IBAN Zhotoviteľa,
  + číslo Zmluvy Objednávateľa,
  + čiastku k úhrade spolu,
  + hodnotu DPH,
  + dátum splatnosti faktúry,
  + certifikáty a  atesty o  použitých výrobkoch v slovenskom jazyku.

8.7 Lehota splatnosti faktúr vystavených podľa tejto Zmluvy je 30 dní odo dňa ich vystavenia a  doručenia Objednávateľovi alebo Zhotoviteľovi, na adresu uvedenú v záhlaví tejto Zmluvy.

8.8 Objednávateľ vystaví Zhotoviteľovi faktúru za spotrebované energie na Stavenisku, ktoré boli Zhotoviteľom odobraté počas vykonávania Diela od momentu protokolárneho prebratia Staveniska až po protokolárne odovzdanie Diela bez vád. Objednávateľ je oprávnený vystaviť faktúru za odobraté energie do 30 dní odo dňa protokolárneho odovzdania Diela. Podkladom pre vystavenie faktúry bude protokol o odobratom množstve energií vystavený Objednávateľom na základe skutočne odobratého množstva energií.

8.9 V prípade, že nedôjde k zániku tejto Zmluvy splnením, ale Zmluva bude ukončená spôsobom uvedeným v bode 15.1 Zmluvy, Objednávateľ vystaví faktúru za spotrebované energie Zhotoviteľom na stavenisku do 30 dní odo dňa ukončenia tejto Zmluvy iným spôsobom ako splnením.

Článok IX.

**Zodpovednosť za vady**

9.1 Zhotoviteľ zodpovedá za to, že Dielo bude mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela a že bude spôsobilé na riadne používanie na účel, na ktorý je určené. Záručná doba na stavebné práce, ako aj na stavebné materiály použité pri zhotovení Diela začína plynúť dňom podpisu Preberacieho protokolu oboma Zmluvnými stranami a trvá po dobu šesťdesiat (60) mesiacov.

9.2 Zmluvné strany sa dohodli, že aby bolo Dielo počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce k  odstráneniu vád Diela oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko.

9.3 Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa.

9.4 Zhotoviteľ určuje, ako zodpovednú osobu na oznamovanie vád a havarijných udalostí [...................................................... meno a priezvisko], tel. číslo. [.............................*doplní uchádzač pri podpise zmluvy*], e-mail: [........................................ *doplní uchádzač pri podpise zmluvy*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu. Na odstránenie bežných vád zistených a reklamovaných Objednávateľom v Záručnej dobe nastúpi Zhotoviteľ v lehote do štyridsaťosem (48) hodín od oznámenia Objednávateľom. V takom prípade je Zhotoviteľ povinný odstránenie vady vykonať bezodkladne, najneskôr však do siedmich (7) dní odo dňa doručenia požiadavky na odstránenie vady, pokiaľ sa s Objednávateľom nedohodne na inej lehote.

9.5 Zhotoviteľ znáša všetky náklady spojené s odstránením vád Diela. Záručná doba neplynie po dobu, po ktorú Objednávateľ nemôže užívať Dielo resp. časť Diela pre jeho vady, za ktoré zodpovedá Zhotoviteľ.

9.6 Zhotoviteľ zodpovedá bez obmedzenia za všetky škody, ktoré vzniknú jeho zavinením, ktoré vzniknú Objednávateľovi a iným osobám na Stavenisku, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.

9.7 Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.

9.8 Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.

9.9 Zhotoviteľ nezodpovedá podľa tejto Zmluvy za nároky, škody, straty a náklady

v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:

1. je mimo kontroly Zmluvnej strany,
2. proti jej vzniku sa Zmluvná strana nemohla primerane zabezpečiť,
3. Zmluvná strana sa jej po jej vzniku nemohla primerane vyhnúť alebo ju prekonať,

a zároveň,

1. Zmluvná strana ju v čase uzavretia tejto Zmluvy objektívne nemohla predvídať.

9.10 Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, je povinná jej vznik alebo existenciu bezodkladne písomne oznámiť druhej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.

Článok X.

**Zmluvné pokuty**

10.1 V prípade, že nastane niektorá z nižšie uvedených okolností má Objednávateľ nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):

1. v prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny Diela, a to za každý aj začatý deň omeškania;
2. v prípade omeškania Zhotoviteľa s odstránením vád Diela podľa bodu 12.10 tejto Zmluvy má Objednávateľ nárok na zaplatenie zmluvnej pokuty vo výške 500,00 EUR a to za každý aj začatý deň omeškania;
3. V prípade porušenia akejkoľvek povinnosti Zhotoviteľa podľa článku XI tejto Zmluvy má Objednávateľ nárok na zaplatenie zmluvnej pokuty vo výške 300,00 EUR.

10.2 V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.

10.3 V prípade omeškania Zhotoviteľa s úhradou faktúr má Objednávateľ nárok na zaplatenie zmluvnej pokuty vo výške 0,05 % z dlžnej sumy vrátane DPH za každý aj začatý deň omeškania.

10.4 Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.

10.5 Splatnosť faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.

10.6 Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.

Článok. XI.

**Subdodávatelia a register partnerov verejného sektora**

11.1 Ak sa na Zhotoviteľa a jeho Subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“ a „register partnerov verejného sektora“), potom je Zhotoviteľ, ako aj jeho Subdodávatelia, povinný dodržať túto povinnosť po celú dobu trvania tejto Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany Subdodávateľov.

11.2 Ak bol Zhotoviteľ ku dňu podpísania tejto Zmluvy zapísaný v registri partnerov verejného sektora v zmysle zákona o registri partnerov verejného sektora, Zhotoviteľ je povinný Objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.

11.3 Ak bol subdodávateľ ku dňu podpísania tejto Zmluvy zapísaný v registri partnerov verejného sektora, Zhotoviteľ je povinný Objednávateľovi písomne oznamovať každú zmenu zapísaných údajov o Subdodávateľovi v registri partnerov verejného sektora alebo výmaz Subdodávateľa z registra partnerov verejného sektora, a to najneskôr do 5 dní odo dňa vykonania zmeny zapísaných údajov alebo výmazu.

11.4 Ak v registri partnerov verejného sektora nie je zapísané overenie identifikácie konečného užívateľa výhod v súvislosti s plnením zo Zmluvy oprávnenou osobou a ak nie je overená identifikácia konečného užívateľa výhod k 31. decembru kalendárneho roka alebo ak v registri partnerov verejného sektora nie je zapísaná oprávnená osoba dlhšie ako 30 dní, Objednávateľ nebude plniť Zmluvu Zhotoviteľovi. O tejto skutočnosti Objednávateľ bezodkladne písomne informuje Zhotoviteľa.

11.5 V prípade, ak o to Objednávateľ požiada, Zhotoviteľ je povinný predložiť Objednávateľovi všetky zmluvy uzatvorené za účelom plnenia tejto Zmluvy medzi Zhotoviteľom a jeho Subdodávateľmi.

11.6 V prípade, ak Zhotoviteľ mieni realizovať časť predmetu plnenia prostredníctvom subdodávateľa, Prílohou č. 4 tejto Zmluvy je Objednávateľom schválený Zoznam subdodávateľov, ktorí sa budú podieľať na realizácií predmetu plnenia.

11.7 Zhotoviteľ nesmie Dielo ako celok odovzdať na zhotovenie inému subjektu.

11.8 Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa.

11.9 V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:

1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona o registri partnerov verejného sektora, ak to uvedený právny predpis predpokladá,
2. Subdodávateľ, ktorého sa týka návrh na zmenu, musí spĺňa podmienky osobitného postavenia podľa § 32 ods. 1 písm. e) a f) zákona č. 343/2015 Z.z. o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z.z. o verejnom obstarávaní, pričom oprávnenie zhotovovať práce má subdodávateľ k tej časti predmetu zákazky ktorú má plniť,
3. Zhotoviteľ je povinný oznámiť Objednávateľovi zmenu subdodávateľa a v tomto oznámení uviesť min. nasledovné: Názov , IČO, %-ný podiel zákazky, predmet plnenia, ktorý má v úmysle zadať tretím osobám, navrhovaným novým subdodávateľom.
4. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených v tomto bode Zmluvy.

11.10 Návrh na zmenu Subdodávateľa spolu s dokladmi podľa bodu 11.9. a aktualizovaným znením Prílohy č. 4 tejto Zmluvy musí Zhotoviteľ predložiť Objednávateľovi najneskôr 3 pracovné dni pred začatím plánovanej subdodávky. Objednávateľ má právo odmietnuť zmenu Subdodávateľa, ak nie sú splnené podmienky uvedené v bode 11.9 tohto článku Zmluvy. Zmenu Subdodávateľa je možné vykonať len prostredníctvom písomného dodatku k tejto Zmluve.

11.11 Zhotoviteľ prehlasuje, že on, jeho zamestnanci, alebo jeho Subdodávatelia sú držiteľmi všetkých potrebných oprávnení a kvalifikácií požadovaných na výkon daných prác. Pri výkone Diela prostredníctvom Subdodávateľov je Zhotoviteľ plne zodpovedný voči Objednávateľovi za včasné a riadne vykonanie Diela, akoby ho vykonával sám.

Čl. XII.

**Preberacie konanie**

12.1 Preberacie konanie je konanie, v ktorom Objednávateľ v nadväznosti na Funkčné skúšky preverí, že Dielo a k tomu zodpovedajúca dokumentácia Zhotoviteľa nemá vady a spĺňa požiadavky Opisu predmetu zákazky, Projektovej dokumentácie, Právnych predpisov, Zmluvy, ktoré sa končí vydaním protokolu, ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (konanie podľa tohto bodu ďalej aj ako „Preberacie konanie“ a protokol vydaný v Preberacom konaní ďalej aj ako „Preberací protokol“).

12.2 Preberacie konanie sa uskutoční až po zhotovení a Funkčných skúškach celého Diela. Zhotoviteľ je povinný k Preberaciemu konaniu predložiť Objednávateľovi nasledovné doklady:

1. žiadosť o vydanie Preberacieho protokolu;
2. dodacie listy;
3. protokol o Funkčných skúškach;
4. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná, najmä tak Dokumentáciu skutočného vyhotovenia, prevádzkové poriadky, manuály údržby a ostatnú dokumentáciu vzťahujúcu sa na Dielo;
5. všetky doklady o nakladaní s odpadmi v zmysle zákona č. 79/2015 Z. z o odpadoch v znení neskorších predpisov;
6. certifikáty a ďalšie dokumenty preukazujúce zhodu použitých materiálov a záznamy zo všetkých skúšok materiálov (v rozsahu, v akom tak vyžaduje Opis predmetu zákazky, Projektová dokumentácia alebo Právne predpisy);
7. Projektovú dokumentáciu a všetku ostatnú dokumentáciu, ktorá je nevyhnutná pre úspešné podanie žiadosti o vydanie kolaudačného rozhodnutia (resp. iného rozhodnutia na užívanie stavby) na príslušný stavebný úrad a pre vydanie kolaudačného rozhodnutia k Dielu;
8. kópiu Stavebného denníka;
9. všetky protokoly o zaškolení obsluhy Diela; ( ak sa vyžadujú )
10. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy, Opisu predmetu zákazky, Projektovej dokumentácie alebo Právnych predpisov.

12.3 Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 12.2 vyššie. Predloženie žiadosti o vydanie Preberacieho protokolu Objednávateľovi znamená, že podľa názoru Zhotoviteľa je Dielo vykonané a dokončené riadne v súlade so Zmluvou, nemá vady, a je pripravené k úspešnému Preberaciemu konaniu. Za riadne dokončené Dielo sa považuje dokončené bez vád a v súlade s Ponukou Zhotoviteľa, Projektovou dokumentáciou, Špecifikáciou predmetu zákazky, Zmluvou a Právnymi predpismi.

12.4 Do štrnástich (14) dní odo dňa začatia Preberacieho konania je Objednávateľ povinný:

1. vydať Zhotoviteľovi Preberací protokol s uvedením dátumu, kedy bolo Dielo dokončené v súlade so Zmluvou, s výnimkou drobných nedokončených prác a vád, ktoré nebránia užívaniu Diela pre zamýšľaný účel; alebo
2. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.

12.5 V prípade, ak Objednávateľ nevydá Preberací protokol alebo žiadosť o vydanie Preberacieho protokolu nezamietne v lehote podľa bodu 12.4 má sa za to, že Preberací protokol bol vydaný k poslednému dňu tejto lehoty. Vydaním Preberacieho protokolu alebo uplynutím lehoty podľa bodu 12.4 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu Zhotoviteľ Objednávateľovi potvrdí podpisom Preberacieho protokolu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu Zhotoviteľ podpisom potvrdil v posledný deň tejto lehoty.

12.6 Dňom podpisu Preberacieho protokolu oboma Zmluvnými stranami podľa bodu 12.4 písm. a) prechádza na Objednávateľa vlastníctvo k Dielu a nebezpečenstvo škody na Diele.

12.7 Pre vylúčenie pochybností, ak bude mať Dielo k dátumu uplynutia Lehoty plnenia zjavné vady zistené v rámci Preberacieho konania podľa tohto článku Zmluvy, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, a to bez ohľadu na to, či boli vady v rámci Preberacieho konania zistené po tomto dátume (resp. týchto dátumoch). Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia.

12.8 V prípade, ak Objednávateľ vydá Preberací protokol podľa bodu 12.4 písm. a) s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.

12.9 Pokiaľ Zhotoviteľ neodstráni vady a nedorobky Diela v dodatočnej primeranej lehote určenej v Preberacom protokole podľa bodu 12.4 a) vzniká Objednávateľovi nárok na zaplatenie zmluvnej pokuty podľa bodu 10.1 písm. b) tejto Zmluvy. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole, Zhotoviteľ Objednávateľa za túto škodu odškodní v plnom rozsahu.

Čl. XIII

**Práva duševného vlastníctva**

13.1 V prípade, že Dielo a/alebo akákoľvek časť predmetu plnenia podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to výhradnú, neobmedzenú (bez časového a teritoriálneho obmedzenia) v  rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie podľa tohto bodu je zahrnutá v Zmluvnej cene.

13.2 Zhotoviteľ vyhlasuje, že podľa Autorského zákona je oprávnený udeliť Objednávateľovi licenciu na použitie Diela. Nepravdivosť tohto vyhlásenia Zhotoviteľa zakladá povinnosť náhrady škody podľa § 373 a nasl. Obchodného zákonníka.

13.3 Zhotoviteľ ďalej vyhlasuje, že autorské práva k Dielu podľa bodu 13.1. tohto článku nie sú/ nebudú zaťažené inými právami tretích osôb, ktoré by bránili ich riadnemu použitiu Objednávateľom, ani inými právnymi nedostatkami. V prípade, že si tretia osoba uplatní nárok proti Objednávateľovi z  titulu porušenia autorských práv, Zhotoviteľ sa zaväzuje nahradiť Objednávateľovi všetku škodu, ktorá vznikne Objednávateľovi v dôsledku uplatnenia nároku treťou osobou, a to v plnej výške.

Čl. XIV

**Ostatné ustanovenia**

14.1 Zhotoviteľ k podpisu tejto Zmluvypredložil Poistnú zmluvu na krytie rizík zo stavebných prác platnej počas celej doby realizácie diela v minimálnej hodnote na krytie vy výške zmluvnej ceny s DPH. V prípade, že sa preukáže, že zhotoviteľ nebol počas trvania tejto Zmluvy poistený, bude sa uvedené považovať za podstatné porušenie Zmluvy a Objednávateľ má právo odstúpiť od tejto Zmluvy.

14.2 Zhotoviteľ sa zaväzuje zložiť realizačnú zábezpeku v hodnote 60 000,- EUR , na neúročený bankový účet Objednávateľa číslo účtu: IBAN SK24 8180 0000 0070 0019 0598 a to najneskôr do 5 kalendárnych dní odo dňa nadobudnutia účinnosti Zmluvy o Dielo.

14.3 Zmluvné strany sa dohodli, že objednávateľ je oprávnený zo zloženej realizačnej zábezpeky, uvedenej v odseku 14.2 tohto článku, uspokojovať prednostne nároky na zmluvné pokuty uvedené v článku X tejto Zmluvy, nároky na úroky z omeškania, nároky na náhradu škody, dodatočné náklady a straty objednávateľa, ako aj náklady vzniknuté objednávateľovi v dôsledku odstúpenia zhotoviteľa alebo odstúpenia objednávateľa, z dôvodu porušovania zmluvných povinností zhotoviteľom, od tejto Zmluvy. Zhotoviteľ nemá právo požadovať vrátenie realizačnej zábezpeky počas trvania Zmluvy o Dielo.

14.4 Zmluvné strany sa dohodli, že po odovzdaní a prevzatí diela a vzájomnom vysporiadaní pohľadávok je objednávateľ povinný vrátiť zostávajúcu časť zloženej realizačnej zábezpeky ,po odpočítaní uspokojených nárokov objednávateľa a to na účet zhotoviteľa, č. ú.: IBAN: .............................................................................. /doplní uchádzač/ bezodkladne, v lehote najneskôr do 30 dní po doručení žiadosti zhotoviteľa o vrátenie zábezpeky na adresu objednávateľa, a to bez úrokov, nakoľko účet objednávateľa je neúročený.

14.5 Zhotoviteľ sa zaväzuje a je aj po odovzdaní diela povinný:

* strpieť výkon kontroly /auditu/ overovania súvisiaceho s uskutočnenými stavebnými prácami kedykoľvek počas trvania platnosti a účinnosti zmluvy a to oprávnenými osobami na výkon kontroly auditu zriaďovateľovi Košickému samosprávnemu kraju v Košiciach,
* sprístupniť všetky dokumenty, ktoré sú relevantné pre špecifické vzniknuté výdavky a platby na účel vykonania kontroly osobám a orgánom, ktoré majú právo tieto dokumenty kontrolovať,
* poskytnúť oprávneným osobám všetku potrebnú súčinnosť.

Čl. XV.

**Ukončenie zmluvy**

15.1 Táto Zmluva zanikne okrem splnenia všetkých práv a povinností obidvoch zmluvných strán aj nasledovným spôsobom:

1. písomnou dohodou zmluvných strán,
2. písomným odstúpením od Zmluvy,
3. písomnou výpoveďou podľa článku 15.8 Zmluvy.

15.2 V prípade zániku Zmluvy dohodou zmluvných strán, táto Zmluva zaniká dňom uvedeným v tejto dohode. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.

15.3 V prípade odstúpenia od tejto Zmluvy, ak táto Zmluva nestanoví niečo iné, sa Zmluvné strany budú riadiť ustanoveniami §344 a nasl. Obchodného zákonníka.

15.4 Zmluvné strany sú oprávnené odstúpiť od tejto Zmluvy na základe dôvodov uvedených v článkoch 15.5 až 15.8 tejto Zmluvy. Odstúpenie zmluvnej strany nadobúda účinnosť jeho doručením druhej Zmluvnej strane (ktorá svoju povinnosť porušila).

15.5 Za podstatné porušenie Zmluvy oprávňujúce Objednávateľa okamžite odstúpiť od tejto Zmluvy sa považuje:

1. neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu Diela podľa tejto Zmluvy,
2. podstatné omeškanie (t.j. viac ako 15 dní) s vykonaním Diela alebo jeho časti

v lehote plnenia zavinené Zhotoviteľom, ak v Zmluve nie je uvedené inak,

1. v  prípade porušenia zákazu postúpiť alebo previesť práva a povinnosti Zhotoviteľa na tretiu osobu bez súhlasu Objednávateľa,
2. ak Zhotoviteľ úmyselne porušil alebo porušuje zmluvný záväzok,
3. ak nastanú právne skutočnosti majúce za následok zmenu v právnom postavení Zhotoviteľa ( napr. vyhlásenie konkurzu, vstup do likvidácie, vstup do reštrukturalizácie)
4. ak Zhotoviteľ uviedol vo svojej ponuke pred uzatvorením tejto Zmluvy nepravdivé alebo zavádzajúce informácie, ktoré ovplyvnili výsledok výberu Zhotoviteľa,
5. ak Zhotoviteľ vykoná úkon, ktorý by mohol spôsobiť Objednávateľovi zhoršenie

vymožiteľnosti aj nesplatných pohľadávok alebo by ohrozil vykonanie kontrolnej činnosti,

1. pri akomkoľvek porušení povinnosti Zhotoviteľa uvedenej v článku XI Zmluvy,
2. v prípadoch ustanovených priamo v tejto Zmluve,
3. v prípadoch uvedených v §19 Zákona o verejnom obstarávaní,
4. v ďalších prípadoch ustanovených právnymi predpismi.

15.6 Objednávateľ je oprávnený odstúpiť od tejto Zmluvy aj v prípade, ak Zhotoviteľ poruší ďalšie povinnosti, ktoré mu vyplývajú z ustanovení tejto Zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od Zmluvy už po druhom porušení ktorejkoľvek povinnosti zo strany Zhotoviteľa, pričom Objednávateľ po prvom porušení povinnosti písomne upozorní Zhotoviteľa na porušenie zmluvných podmienok alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto Zmluvy. Objednávateľ v upozornení uvedie primeranú lehotu na nápravu, ak sa vyžaduje.

15.7 Zhotoviteľ je oprávnený odstúpiť od tejto Zmluvy, ak je Objednávateľ aj napriek upozorneniu Zhotoviteľa v omeškaní s úhradou faktúry podľa článku VIII tejto Zmluvy o viac ako 30 dní. Zhotoviteľ je povinný o tomto porušení upovedomiť Objednávateľa a uviesť lehotu, v ktorej je povinný uskutočniť nápravu. Pokiaľ nedôjde k náprave ani v určenej lehote je Zhotoviteľ oprávnený písomne odstúpiť od Zmluvy. Účinky odstúpenia nastanú dňom doručenia odstúpenia od Zmluvy.

15.8 Ukončením tejto Zmluvy podľa tohto článku zanikajú všetky práva a povinnosti strán zo Zmluvy s výnimkou nároku na náhradu škody vzniknutej porušením Zmluvy, nárokov na dovtedy vzniknuté zmluvné resp. zákonné sankcie a úroky z omeškania, nárokov vyplývajúcich z ustanovení tejto Zmluvy o poskytovaní záruky a zodpovednosti za vady za časť predmetu zmluvy, ktorá bola do momentu odstúpenia zrealizovaná, ako aj s výnimkou povinností súvisiacich s odovzdaním a prevzatím časti predmetu plnenia zmluvy vykonanej do momentu odstúpenia, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Zmluvy.

Čl. XVI.

**Spoločné a záverečné ustanovenia**

16.1 Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.

16.2 Zmluva je vyhotovená v šiestich (6)rovnopisoch, pričom Objednávateľ obdrží štyri (4) rovnopisy a Zhotoviteľ obdrží dva (2) rovnopisy.

16.3 Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní a  to za predpokladu, že sa nezmenia záväzky Zhotoviteľa, ku ktorým sa zaviazal. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.

16.4 Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a  platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.

16.5 Zmluvné strany vyhlasujú, že si text zmluvy dôsledne prečítali, jej obsahu a právnym účinkom porozumeli, ich zmluvné prejavy sú podľa ich pravej, vážnej a slobodnej vôle, a teda dostatočne slobodne, jasné, určité a zrozumiteľné, nepodpísali zmluvu v núdzi ani za nápadne nevýhodných podmienok, podpisujúce osoby sú oprávnené k podpisu zmluvy a na znak súhlasu ju podpísali.

16.6 Zmluva nadobúda platnosť dňom neskoršieho podpisu jednej zo Zmluvných strán a  v súlade s § 47a Občianskeho zákonníka nadobúda účinnosť kalendárnym dňom nasledujúcim po dni zverejnenia objednávateľom na jeho web sídle. Ustanovenie o nadobudnutí platnosti a účinnosti podľa tohto odseku sa rovnako vzťahujú aj na uzavretie každého dodatku k zmluve.

* 1. Zmluvné strany výslovne súhlasia so zverejnením zmluvy v jej plnom rozsahu vrátane príloh.

16.8 Ak sa akékoľvek ustanovenie Zmluvy stane neplatným v dôsledku jeho rozporu s právnymi predpismi SR a právnymi aktami EÚ, nespôsobí to neplatnosť celej zmluvy, ale iba dotknutého ustanovenia zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné ustanovenie novým platným ustanovením, prípadne vypustením takéhoto ustanovenia tak, aby zostal zachovaný predmet a účel zmluvy a obsah jednotlivých ustanovení zmluvy.

16.9 Neoddeliteľnou súčasťou zmluvy sú prílohy:

Príloha č. 1 – Projektová dokumentácia - Reštaurátorský výskum a návrh na reštaurovanie a výkresy

Príloha č. 2 – Ponukový rozpočet- Ocenený Výkaz Výmer pre stavbu vrátane rekapitulácie nákladov a krycieho listu

Príloha č. 3 - Vecný a časový harmonogram realizácie prác

Príloha č. 4 – Zoznam subdodávateľov (*ak je uplatniteľné*)

Príloha č. 5- Poistná zmluva na krytie rizík zo stavebných prác

V Košiciach dňa ................................ V ............................dňa.................

Za Objednávateľa Za Zhotoviteľa